Den første sten på vejen til en gevaldig udvidelse af Hanstholm Havn blev tirsdag aften ryddet af vejen. Her stemte en enig kommunalbestyrelse i Thisted Kommune nemlig for at udvide kommunegaranti fra 400 til 525 millioner kroner. Det skriver Limfjordupdate.dk. Borgmester Lene Kjelgaard Jensen, der har været en af havneprojektets helt store frontkæmpere de senere år, glædede sig over bevillingen og påpegede, at den giver fantastiske store perspektiver. Ikke blot for kommunen, men for hele området og aktiviteten i omkring havnen. Flere fartøjer kan fremover til havnen på flere tidspunkter af året til gavn for fiskeindustrien. Havneudvidelsen skal stå færdig i 2020 og indebærer blandt andet en dybere indsejling og mindre bølgegang i havnen. Allerede torsdag har havneformand Martin Vestergaard og borgmester Lene Kjelgaard Jensen møde med fødevareminister Esben Lunde Larsen og erhvervs- og vækstminister Troels Lund Poulsen om blandt andet statens forpligtelser i forbindelse med Hanstholm Havn.

Opsummering:
Tirsdag aften vedtog kommunalbestyrelsen i Thisted Kommune enstemmigt at sætte 525 millioner kroner af til udvidelsen af Hanstholm Havn.